РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број:06-2/13-21

29. јануар 2021. године

Б е о г р а д

**З А П И С Н И К**

**ОСМЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 26. ЈАНУАРА 2021. ГОДИНЕ**

 Седница је почела у 8,30 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Велибор Милојчић, доц. др Михаило Јокић, Ђорђе Комленски, Небојша Павловић, Ненад Барош, Јелена Жарић Ковачевић, Даниел Ђивановић, Тома Фила и Сања Јефић Бранковић.

Седници је присуствовао и: Хаџи Милорад Стошић, заменик члана Драгана М. Марковића.

 Седници нису присуствовали чланови Одбора: Сања Лакић, др Александар Мартиновић, Жарко Мићин, Ђорђе Дабић, Биљана Пантић Пиља и Владан Заграђанин, нити њихови заменици.

 Седници су присуствовали и: Златко Петровић, виши саветник у Министарству правде, Иван Јовичић, изборни члан Високог савета судства из реда судија и Наташа Ђелић, шеф одсека за статусна питања судија.

 Председник Одбора је предложио да се на основу члана 76. Пословника Народне скупштине на Осмој седници Одбора води заједнички начелни претрес о тачкама 2. и 3. предложеног дневног реда:

 -Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2127/20 од 18. децембра 2020. године);

 -Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2130/20 од 18. децембра 2020. године), након чега ће Одбор обавити гласање о свакој тачки посебно.

 Чланови и заменици чланова Одбора су **већином** гласова (9 гласова „за“, 1 није гласао) прихватили наведени предлог.

 Доц. др Михаило Јокић је предложио да се предложени дневни ред допуни тачком 4. „Разно“.

 Председник Одбора је ставио на гласање предлог да се дневни ред допуни тачком „Разно“.

 Чланови и заменици чланова Одбора су **већином** гласова (10 гласова „за“, 1 није гласао) усвојили предлог за допуну дневног реда.

 Председавајући је ставио на гласање, а чланови и заменици чланова Одбора су **једногласно** (11 гласова „за“) утврдили допуњени

 Д н е в н и р е д

1. Разматрање Предлога закона о потврђивању Споразума између Владе Републике Србије и Владе Великог Војводства Луксембург о размени и узајамној заштити тајних података,који је поднела Влада (број 011-2325/20 од 30. децембра 2020. године);

 2. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2127/20 од 18. децембра 2020. године);

 3. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2130/20 од 18. децембра 2020. године).

 4. Разно

**ПРВА ТАЧКА -** Разматрање Предлога закона о потврђивању Споразума између Владе Републике Србије и Владе Великог Војводства Луксембург о размени и узајамној заштити тајних података, који је поднела Влада (број 011-2325/20 од 30. децембра 2020. године).

Председавајући је дао реч Златку Петровићу, вишем саветнику у Министарству правде.

 Златко Петровић је рекао да Споразум између Владе Републике Србије и Владе Великог Војводства Луксембург о размени и узајамној заштити тајних података представља стандардни билатерални уговор који уређује међусобну заштиту тајних података.

 Нагласио је да је основни циљ оваквих уговора унапређење међусобне размене али и супротстављање свим изазовима који се појављују на глобалном нивоу, као и да Србија већ има билатералне уговоре са Великим Војводством Луксембург, али да је овај уговор веома значајан за сектор безбедности, јер ће се на основу њега интензивирати сарадња у области одбране, унутрашњих послова, наменске индустрије и прецизирати поступци који се односе на борбу против тероризма и организованог криминала.

 Председавајући је отворио расправу у вези са овом тачком дневног реда, па како се нико није јавио за реч, закључио је расправу и предложио:

* Да Одбор предложи Народној скупштини да прихвати Предлог закона о потврђивању Споразума између Владе Републике Србије и Владе Великог Војводства Луксембург о размени и узајамној заштити тајних података, у начелу.
* Да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** прихватили наведене предлоге.

**ОДЈЕДИЊЕНА РАСПРАВА о 2. и 3. тачки -** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2127/20 од 18. децембра 2020. године); Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2130/20 од 18. децембра 2020. године).

Председавајући је дао реч Ивану Јовичићу, изборном члану Високог савета судства из реда судија

**Иван Јовичић** је истакао да је Високи савет судства (ВСС у даљем текту) поднео два Предлога одлуке о избору судија који се први пут бирају на судијску функцију за Основни суд у Ивањици, Привредни суд у Крагујевцу, Основни суд у Нишу и Управни суд.

Нагласио је да су кандидати који су предложени за судије у Основном суду у Ивањици сарадници из Основног суда у Пожеги, а предложени су с обзиром на то да није било пријављених кандидата са територије општина Ивањица и Лучани.

Председавајући је отворио расправу у вези са овим тачкама дневног реда, па како се нико није јавио за реч закључио је расправу, након чега се приступило гласању.

**ДРУГА ТАЧКА -** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2127/20 од 18. децембра 2020. године).

Председник је предложио:

-Да Одбор констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Управни суд.

-Да за известиоца Одбора на седници Народне скупштине буде одређен Владимир Ђукановић, председник Одбора.

 Чланови и заменици чланова Одбора су **једногласно** прихватили наведене предлоге.

**ТРЕЋА ТАЧКА -** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2130/20 од 18. децембра 2020. године).

Председник је предложио:

-Да Одбор констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Ивањици, Привредни суд у Крагујевцу и Привредни суд у Нишу.

-Да за известиоца Одбора на седници Народне скупштине буде одређен Владимир Ђукановић, председник Одбора.

 Чланови и заменици чланова Одбора су **једногласно** прихватили наведени предлог.

**ЧЕТВРТА ТАЧКА – Разно**

 **Доц др Михаило Јокић** је поставио питање у вези са предметом који се односи на проблем тзв. „невидљиве деце“, а који је Више јавно тужилаштво у Ваљеву уступило Вишем јавном тужилаштву у Београду - Специјалном одељењу за борбу против корупције.

 Постављено питање је образложио тиме што му се грађани Ваљева обраћају са захтевом да сазнају у којој фази поступка се налази наведени предмет, с обзиром да је последњи сведок саслушан у јуну 2020. године, те да се од тада ништа не дешава.

 **Председник Одбора Владимир Ђукановић** је констатовао да седници не приствују представници Државног већа тужилаца који су једини меродавни да дају некакав одговор.

 Посланик Јокић је истакао да није ни очекивао да добије конкретан одговор на постављено питање на овој седници Одбора, али да сматра да оваква питања треба да буду разматрана на седницама Одбора, како би ту била формулисана на адекватан начин и упућена на релевантне адресе, ради добијања квалитетних одговора.

 Председавајући је замолио чланове Одбора да убудуће не постављају оваква питања на седници, већ да то чине користећи институт посланичког питања, прописан Пословником Народне скупштине, као и да питања могу да упуте у форми претставки или предлога.

Како се више нико није јавио за реч, председавајући је закључио дискусију у вези са овом тачком дневног реда.

Седница је завршена у 9,00 часова.

СЕКРЕТАР ПРЕДСЕДНИК

Сања Пецељ Владимир Ђукановић